S-11/2013

Mál þetta, sem var dómtekið mánudaginn 11. febrúar 2013, er höfðað með ákæru ríkissaksóknara, útgefinni 8. janúar 2013, og ákæru lögreglustjórans á höfuðborgarsvæðinu, útgefinni 22. janúar 2013, á hendur F-kvk-þgf J-kvk-þgf J-kvk-þgf, kt. 000000-0000, Brekkustíg 6b, Reykjavík, sem hér greinir:

Ákæra ríkissaksóknara, útgefin 8. janúar 2013

Fyrir eftirtalin brot gegn valdstjórninni framinn sunnudaginn 27. maí 2012:

1. Með því að hafa á Austurvelli í Reykjavík, á móts við skemmtistaðinn English Pub, er lögregla hafði afskipti af ákærðu, hrækt á lögreglukonuna K-kvk-þf B-kvk-þf J-kvk-þf, en hrákinn hafnaði í andliti lögreglukonunnar og fór að hluta í auga hennar.

2. Með því að hafa skömmu eftir afskipti lögreglu eins og lýst er í 1. ákærulið, í lögreglubifreið á leið á lögreglustöðina við Hverfisgötu, hrækt á hægri ermi einkennisfatnaðar lögreglumannsins L-kk-ef G-x-x K-x-x.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákæra lögreglustjórans á höfuðborgarsvæðinu, útgefin 22. janúar 2013

Fyrir eftirtalin brot framin á árinu 2012, nema annað sé tekið fram:

I.

Þjófnaði:

1. Laugardaginn 3. september 2011, í versluninni Jöru í verslunarmiðstöðinni Glerártorgi við Gleráreyrar 1 á Akureyri, stolið ilmvatnsglasi að verðmæti 17.350 krónur.

2. Laugardaginn 26. maí, í verslun Lyfju við Laugaveg 16 í Reykjavík, stolið poka sem tilheyrði starfsmanni verslunarinnar en í pokanum voru skór að verðmæti 48.000 krónur, sokkabuxur og lyklakippa.

3. Föstudaginn 30. nóvember, í verslun Apóteksins við Seljaveg 2 í Reykjavík, stolið ilmvatnsglasi að verðmæti 4.990 krónur.

Teljast brot þessi varða við 244. gr. almennra hegningarlaga nr. 19/1940.

II.

Fíkniefnalagabrot með því að hafa, föstudaginn 30. nóvember, skammt frá Sjóminjasafninu í Reykjavík við Grandagarð, haft í vörslum sínum 0,76 g af amfetamíni, sem ákærða kastaði frá sér og lögregla tók upp af götunni.

Telst brot þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Vegna ákæruliðar I.1, gerir K-kvk-nf Ó-kvk-nf, kt. 000000-0000, f.h. Jöru ehf., kt. 000000-0000, kröfu um að ákærða verði dæmd til greiðslu skaðabóta að fjárhæð 17.350 krónur.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í ágúst 1972. Samkvæmt sakavottorði var hún í mars 2004 dæmd í tveggja mánaða skilorðsbundið fangelsi fyrir fjársvik og umboðssvik. Í febrúar 2009 var hún á ný dæmd til tveggja mánaða skilorðsbundinnar fangelsisrefsingar vegna þjófnaðar. Í mars sama ár gekkst hún undir lögreglustjórasátt vegna ölvunarakstursbrots. Hinn 9. júlí 2010 var hún dæmd í þriggja mánaða fangelsi fyrir gripdeild og var fyrrgreindur skilorðsdómur frá í febrúar 2009 þá dæmdur upp. Loks var ákærða dæmd 23. nóvember 2012 til tveggja mánaða fangelsisrefsingar vegna þjófnaðarbrota. Refsing verður tiltekin eftir reglum 77. gr. og 78. gr. almennra hegninagarlaga. Þá hafa óskilorðsbundnir refsidómar sem ákærða hefur hlotið fyrir auðgunarbrot ítrekunaráhrif í málinu, sbr. 255. gr. almennra hegningarlaga. Þykir refsing ákærðu hæfilega ákveðin fangelsi í tvo mánuði.

Upptæk eru dæmd 0,76 g af amfetamíni, samkvæmt lagaákvæðum sem í ákæru greinir.

Skaðabótakrafa af hálfu einkahlutafélagsins Jöru er ekki stutt viðhlítandi gögnum og verður henni því vísað frá dómi.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 112.950 krónur að meðtöldum virðisaukaskatti.

Af hálfu ákæruvaldsins flutti málið Ó-kk-nf I-kk-nf Ó-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, F-kvk-nf J-kvk-nf J-kvk-nf, sæti fangelsi í tvo mánuði.

Upptæk eru dæmd 0,76 g af amfetamíni.

Skaðabótakröfu Jöru ehf. er vísað frá dómi.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 112.950 krónur.

R-kvk-nf H-kvk-nf